ร้านนี้ตั้งอยู่ใกล้ BTS พญาไท ร้านตั้งอยู่ในซอยปทุมวันรีสอร์ท เดินเข้ามาหน่อยนิดนึงจะเจอร้านตั้งอยู่ทางซ้ายมือ

ภายในร้านจะแบ่งเป็นสองชั้นและหน้าร้านจะมีเก้าอี้ให้รอคิว ภายในร้านค่อนข้างเล็กและคับแคบนิดนึง ถ้าขยับลุกไปไหนจะค่อนข้างลำบากหน่อย แต่ถ้านั่งกินอยู่เฉยๆก็ไม่มีปัญหาอะไร มีปลั๊กให้ชาร์ตไฟไว้บริการด้วย

ในส่วนของอาหารตอนแรกสั่งเป็นเนื้อ หมู ไก่ หมักรวมมาลองให้หมด เท่าที่ลองกินไป เนื้อค่อนข้างเหนียวและเค็มไม่ค่อยถูกใจเท่าไร แต่เนื้อลายใช่ได้ ไม่เหนียวมากมีรสหวานหน่อยๆด้วย ส่วนหมูก็กลางๆไม่ได้โดดเด่นอะไรมากสั่งมาครั้งเดียวก็ไม่ได้สั่งซ้ำ ที่ประทับใจคือไก่กับเบค่อนอร่อยมาก ไก่หมักมาแล้วไม่ต้องจิ้มซอสก็ออกรสชาติชัดเจน เห็ดออรินจิก็โอเคสั่งมาปิ้งตัดรสชาติได้ดี มีผักกาดแก้วให้บริการไว้กินแก้เลี่ยนสามารถสั่งเพิ่มได้เรื่อยๆ

อาหารอื่นๆที่สั่งไป เช่น
ซุปกิมจิ อันนี้รสชาติเหมือนแกงส้มจืดกินไปนิดเดียวก็ไปกินอีก รู้สึกไม่ชอบ
ต๊อกป๊อกกี แป้งเหนียว รสจืดๆ
ข้าวยำบิมบิมบับ อันนี้อร่อย ข้าวออกรสกิมจิแล้วหอมด้วย แต่หนักท้องไปหน่อย
ไก่ผัดซอส เห็นหลายคนแนะนำว่าอร่อยแต่พอลองแล้วเฉยๆกลับชอบไก่ที่ต้องย่างเองมากกว่า
ของหวานจะเป็นน้ำแข็งใสถั่วแดงถั่วแดงอร่อยดี น้ำแข็งใสน้ำแดงราดนมธรรมดา

โดยรวมเป็นร้านเนื้อย่างที่คุ้มค่ากับราคาดี 330 บาท อร่อยบ้างบางอย่าง แต่ถ้าเทียบกับราคาและบริการแล้วถือว่าโอเคเลย พนักงานใส่ใจเปลี่ยนตะแกรงให้ตลอด แถมถ้ามีบัตรนศ.ได้ลดอีกประมาณ 33 บาท